laion/Wikipedia-Exotic huggingface dataset:
דונלד וינטר

דונלד צ'ארלס וינטר (באנגלית: Donald Charles Winter;‏ נולד ב-15 ביוני 1948) היה פוליטיקאי ואיש עסקים אמריקאי, שכיהן כמזכיר הצי של ארצות הברית. קודם לכהונתו בממשל הוא שימש בתפקיד ניהולי בכיר בחברת TRW,חברה שעסקה בתחומי החלל וההגנה. ב-2005 הוא מונה למזכיר הצי על ידי הנשיא ג'ורג' ווקר בוש ולאחר שמינויו אושר על ידי הסנאט הוא הושבע לתפקידו ב-3 בינואר 2006. בינואר 2009 ביקש מזכיר ההגנה רוברט גייטס שוינטר ימשיך בתפקידו עד שהנשיא החדש ברק אובמה ייבחר את יורשו. ב-13 במרץ אותה שנה הוא פרש מתפקידו. דונלד וינטר נולד בניו יורק. ב-1969 הוא סיים תואר ראשון בפיזיקה בהצטיינות יתרה באוניברסיטת רוצ'סטר. ב-1970 הוא סיים תואר שני באוניברסיטת מישיגן, שם הוא המשיך ללימודי תואר דוקטור בפיזיקה שאותו הוא קיבל ב-1972. עם סיום לימודיו הוא הצטרף לחברת טכנולוגיות תעופת החלל TRW, שם הוא ניהל מיזמי טכנולוגית לייזר ברדונדו ביץ', קליפורניה. ב-1978 הוא היה לראש מחלקת האופטיקה שם. ב-1980 קיבל וינטר מינוי לשלוש שנים ל-DARPA (סוכנות הצבאית לפרויקטים מחקריים מתקדמים), שם הוא עבד תחת דר' בוב קופר במהלך השנים הראשונות של המחקר לקראת יוזמת ההגנה האסטרטגית ("מלחמת הכוכבים") שאותה יזם הנשיא רונלד רייגן. תחום האחריות העיקרי של וינטר היה ניסוי ה-Talon Gold. במהלך אותה תקופה הוענקה לו מדליית מזכיר ההגנה לשירות אזרחי ראוי לשבח. ב-1982 התפטר וינטר מ-DARPA ושב ל-TRW, שם הוא קיבל תפקידי ניהול בכירים בתחומי ההנדסה וניהול מיזמיי חלל במשך שמונה השנים הבאות. בשנים 1990–1997, כסגן הנשיא והמנהל הכללי של חטיבת מערכות ההגנה של החברה, הוא ניהל פעילויות במערכות חלל שתמכו במאמץ הביטחוני הלאומי. מינואר 2000 ועד רכישתה של TRW בדצמבר 2002 על ידי נורת'רופ גראמן שימש וינטר כנשיא וכמנהל הכללי של החברה. לאחר הרכישה היה וינטר לראש מערכות המשימה של נורת'רופ גראמן. בתפקיד זה הוא שימש עד למינויו כמזכיר הצי של ארצות הברית. ב-2002 הוא נבחר כחבר באקדמיה הלאומית להנדסה. לאחר סיום כהונתו כמזכיר הצי ב-2009 הוא מונה לפרופסור במחלקה להנדסה ימית באוניברסיטת מישיגן. מדיה וקבצים בנושא דונלד וינטר בוויקישיתוף ביוגרפיה באתר Naval History and Heritage Command (באנגלית) "Secretary of the Navy to stay for a while". UPI. January 14, 2009. Archived from the original on May 31, 200 "Washington Post Politics - Don C Winter". "Northrop Grumman Names Donald C. Winter Lead Executive For Missile Defense Business". "NAE members 2002". "Don C. Winter, Faculty Directory, University of Michigan".
ליונל סימונס

ליונל ג'יימס סימונס (באנגלית: Lionel James Simmons; נולד ב-14 בנובמבר 1968) הוא כדורסלן עבר אמריקאי, אשר שיחק בקבוצת סקרמנטו קינגס מליגת ה-NBA בין השנים 1990–1997. לאורך 7 עונותיו בליגה רשם ממוצעים כוללים של 12.8 נקודות, 6.2 ריבאונדים, 3.3 אסיסטים ו-1.1 חטיפות למשחק. סימונס נולד וגדל בפילדלפיה שבפנסילבניה, ובין השנים 1986–1990 למד באוניברסיטת לה סאל שבפילדלפיה. כבר בעונתו הראשונה בקבוצת הכדורסל של האוניברסיטה הפך לשחקנה המוביל, והוליך את שחקניה בממוצעי נקודות (20.3), ריבאונדים (9.8) וחטיפות (1.6) למשחק. בכל 3 העונות הבאות העפילה לה סאל לטורניר אליפות המכללות, ובעונת 1989/1990 אף העפילה לשלב "32 הגדולות", בפעם הרביעית בלבד בתולדות הקבוצה. בסיום אותה עונה זכה סימונס בפרס נייסמית' ובפרס ג'ון אר. וודן, המוענקים לשחקן המצטיין בליגת המכללות, לאחר שרשם ממוצעים של 26.5 נקודות, 11.1 ריבאונדים, 3.6 אסיסטים, 2.0 חסימות ו-1.9 חטיפות למשחק. לאורך קריירת המכללות קלע 3,217 נקודות בסך הכול, אשר מציבים אותו במקום הרביעי בתולדות ליגת המכללות, אחרי פיט מרוויץ', פרימן ויליאמס וכריס קלמונס. בשנת 2016 הוצג בהיכל התהילה של כדורסל המכללות. בדראפט ה-NBA‏ 1990 נבחר סימונס בבחירה השביעית, על ידי סקרמנטו קינגס. ב-23 במרץ 1991 קלע שיא קריירה של 42 נקודות, בהפסד קבוצתו מול פיניקס סאנס. לאורך עונתו הראשונה בסקרמנטו הצטיין עם ממוצעים של 18.0 נקודות, 8.8 ריבאונדים ו-4.0 אסיסטים למשחק, ובהצבעות לתואר רוקי העונה סיים במקום השני, אחרי הזוכה דריק קולמן. בשלוש העונות הבאות המשיך להציג יכולת גבוהה, עם 16.7 נקודות, 7.6 ריבאונדים ו-4.3 אסיסטים למשחק, אולם קבוצתו נותרה אחת מהקבוצות החלשות בליגה. מאז קיץ 1994 סבל סימונס ממספר פציעות אשר פגעו בתפוקתו, ועד לסיום הקריירה שימש כשחקן ספסל. בעונת 1995/1996 העפיל עם הקינגס לפלייאוף ה-NBA, לראשונה מזה 10 שנים, אך הקבוצה הודחה כבר בסיבוב הראשון, על ידי סיאטל סופרסוניקס (1–3). בסיום עונת 1996/1997 פרש סימונס ממשחק, בגיל 28 בלבד. פרופיל, באתר Basketball-Reference פרופיל, באתר Sports-Reference פרופיל, באתר פיב"א פרופיל, באתר ליגת ה-NBA סטטיסטיקות הקריירה של סימונס ב-NBA, באתר basketball-reference.com סטטיסטיקות המכללות של סימונס, באתר sports-reference.com ליונל סימונס, באתר היכל התהילה של כדורסל המכללות רשימת הנבחרים בדראפט 1990, באתר basketball-reference.com סטטיסטיקות המשחק בין סקרמנטו לפיניקס, באתר basketball-reference.com תוצאות ההצבעות לפרסי עונת 1990/1991, באתר basketball-reference.com עשר בחירות הדראפט הטובות בתולדות הקינגס, באתר aroyalpain.com,‏ 29 באוקטובר 2015
מקרונמוס

מקרונמוס (שם מדעי: Macrocnemus; מילולית: "שוקה ארוכה") הוא סוג של זוחל פרהיסטורי שהיה מקרובי הארכוזאורים. הוא התקיים במשך תור הטריאס לפני 245 עד 228 מיליון שנה מזמננו באירופה ובסין. סוג זה משתייך לסדרה פרוטורוזאוריה, השייכת לקבוצה דמויי-ארכוזאורים וקרובה מעט ללפידוזאורים. סוג זה תואר ב-1931 בידי החוקר ההנוגרי פרנץ נופקסה (אנ') והוא כלל 3 מינים: Macrocnemus bassanii - התגלה בתצורות בסאנו (אנ') שבאיטליה ושווייץ. התצורות שלו נהרסו במהלך מלחמת העולם השנייה. Macrocnemus fuyuanensis - התגלה בתצורות פלאנג שבדרום סין. Macrocnemus obristi - התגלה בתצורות פרסאנו שבשוויץ. סוג זה היה כנראה זוחל ימי הקרוב לפרוטורוזאורוס ולתניסתרופאוס וכמותם היה בעל גפיים קצרות, צוואר ארוך וראש משולש בעל שיניים חרוטיות. הוא היה בעל 52 או 53 חוליות גב והיה בעל מפתח שוק רחב, ממנו קיבל את שמו. מבנה זה אולי עזר לזוחל להתייצב על שתי רגליים בדומה ללטאת הבסיליסק הרצה על המים. על גבו בלטו מספר קוצים בולטים שנועדו להגנה מזוחלים טורפים גדולים, מאחר שכל אורכו לא עלה על 1 מטר. עקב מבנה שיניו נראה שהיה צייד של חרקים או של דגים שחטף בזריזות. מדיה וקבצים בנושא מקרונמוס בוויקישיתוף מקרונמוס, באתר האנציקלופדיה של החיים (באנגלית) מקרונמוס, באתר GBIF (באנגלית)
יחסי סנט לוסיה – פורטוגל

יחסי סנט לוסיה–פורטוגל הם היחסים הדיפלומטיים הרשמיים שבין סנט לוסיה לבין הרפובליקה הפורטוגלית. סנט לוסיה התגלתה על ידי כריסטופר קולומבוס האיטלקי ב-1500. האי נפל להשפעה ספרדית מהר מאוד, ולא התפתחה מערכת יחסים בין תושבי האי לפורטוגל, אף על פי שפורטוגל הייתה המדינה המתקדמת ביותר בימאות באותה העת. האי נהפך לצרפתי ולאחר מכן לבריטי. השליטים הקולוניאלים על האי הביאו עבדים באי על מנת להעלות את מספר נטיעות קנה הסוכר באי. הבריטים נהגו להביא עבדים בעיקר מהודו, ומאפריקה המערבית שהייתה בשליטת פורטוגל, עד סוף תקופת העבדות באזור בשנת 1834. סנט לוסיה הפכה למדינה עצמאית ב-1979. היחסים הדיפלומטיים הרשמיים של המדינה עם פורטוגל החלו רק לאחר מכן. שתי המדינות כוננו יחסים דיפלומטיים רשמיים במהלך שנות התשעים של המאה העשרים. אוגוסטו מרטינז גונסאלבס פדרו הוא השגריר הפורטוגלי הראשון לסנט לוסיה והוא הואמן על המדינה ב-3 במרץ 1999 כשהגיש את כתב האמנתו לראש ממשלת סנט לוסיה בבירה קסטריז. כל שנה מתקיים אירוע הפלגה טראנס-אטלנטי ביאכטות המתחיל בפורטוגל ונגמר בסנט לוסיה. הסחר בין שתי המדינות הוא צנוע ומסתכם בייבוא סנט-לוסיאני של שעם המיוצר בדרום פורטוגל. סנט לוסיה אינה מיוצגת בפורטוגל, הן בדרג השגרירות והן בדרג הקונסולרי. סנט לוסיה האמינה את שגרירותה שבבריסל, בירת בלגיה, על פורטוגל. פורטוגל אינה מיוצגת בסנט לוסיה, הן בדרג השגרירות והן בדרג הקונסולרי. פורטוגל האמינה את שגרירותה שבבוגוטה, בירת קולומביה, על סנט לוסיה. לוציוס דוקסרי, Portugal's Ambassador Presents Credentials, אתר ממשלת סנט לוסיה, 4 במרץ 1999 Crews ready for ARC, אתר ממשלת סנט לוסיה, 3 בנובמבר 2015 Representação Diplomática de Portugal em Santa Lúcia, אתר משרד החוץ של פורטוגל
חיל האוויר הפולני

חיל האוויר הפולני (בפולנית: Siły Powietrzne) הוא הזרוע האווירית של הכוחות המזוינים של פולין. ראשיתו של החיל מקורה בסוף מלחמת העולם הראשונה, כאשר ב-1918 החלו יחידות צבאיות פולניות ששירתו בצרפת וכונו הצבא הכחול, להתאחד למה שעתיד להיות צבא פולין. בסוף 1918 ועד מאי 1919 עברו יחידות אלה שכללו בעיקר רגלים, אך גם 7 כנפות מטוסים, לפולין, שקיבלה עצמאות זה עתה. נוסף על יחידות אלה, הצטרפו לצבא הפולני יחידות פולניות ששירתו ברוסיה. המטוסים הראשונים היו כאלה שנותרו על ידי הצבא הגרמני בשטח פולין. מטוסי החיל השתתפו במלחמת פולין–אוקראינה וכן במלחמה הפולנית-סובייטית. בשנים שלאחר מכן רכש חיל האוויר עוד מטוסים ממגוון מדינות וכן כאלה שיוצרו בפולין עצמה, דוגמת PZL P.7 (אנ') ו-PZL P.11 (אנ'). בפלישת גרמניה הנאצית לפולין לחם חיל האוויר בלופטוואפה ובכוחות הקרקע הגרמניים, אך איבד את רוב מטוסיו מול הצבא הגרמני המנוסה. חלק מהמטוסים ששרדו הועברו לרשות חיל האוויר הרומני או נפלו בשבי הגרמני. חלק מהטייסים (כמו גם חיילים רבים אחרים) נמלטו משטח פולין הכבושה והצטרפו בתחילה לחיל האוויר הצרפתי ולאחר נפילת צרפת, לחיל האוויר המלכותי ואף השתתפו בקרב על בריטניה. הטייסים הפולנים אף שובצו בטייסות ייחודיות להם, דוגמת טייסת 303 במסגרת חיל האוויר המלכותי. לאחר מלחמת העולם השנייה הוקמה הרפובליקה העממית הפולנית שהייתה נתונה תחת השפעה סובייטית, ובהתאם לכך צויד חיל האוויר בעיקר במטוסים מתוצרת רוסיה: דגמים שונים של יאקובלב, של טופולב, פטליאקוב Pe-2 ועוד. כמו כן, חזרה חברת PZL הפולנית לייצר מטוסים עבור חיל האוויר, כולל גרסאות פולניות של מטוסי מיג. לאחר התפרקות ברית ורשה ב-1991, המשיך חיל האוויר להצטייד במטוסים מתוצרת רוסיה, אך החל מהעשור הראשון של המאה ה-21, גם במטוסים מתוצרת ארצות הברית, דוגמת F-16. ב-2020 התפרסם שחיל האוויר הזמין מטוסי F-35 שאמורים להגיע החל מ-2024. מבנה החיל מורכב ממפקדת חיל האוויר הפולני שנמצאת בוורשה, במפקדה הכללית של צבא פולין. תחת פיקודה נמצאות 2 כנפות טקטיות (מטוסי קרב), כנף תובלה, כנף אימון, בריגדת מכ"ם, בריגדת הגנה מפני טילים, מפקדת מבצעים ומספר יחידות משנה נוספות. לרשות החיל 11 בסיסים עם כלי טיס פעילים ומספר בסיסים נוספים. כלי הטיס של חיל האוויר הפולני נכון לדצמבר 2019 הם: מדיה וקבצים בנושא חיל האוויר הפולני בוויקישיתוף אתר האינטרנט הרשמי של חיל האוויר הפולני היסטוריית של חיל האוויר הפולני בארכיון האינטרנט אנגליה מצילה את צבא פולין באדמת צרפת, הַבֹּקֶר, 27 בספטמבר 1940 Allied aircrew in the Battle of Britain באתר f-16.net באתר flightglobal באתר flightglobal, חילות האוויר בעולם, עמוד 25
הנהר הקודר (סרט)

"הנהר הקודר" (Угрюм-река) הוא סרט טלוויזיה סובייטי בן ארבעה חלקים שהופק על ידי אולפן הקולנוע סברדלובסק בשנת 1968 על ידי הבמאי יארופולק לפשין. הסרט הוא עיבוד לרומן בעל אותו שם מאת ויאצ'סלב שישקוב. האירועים מתרחשים בשלהי המאה 19 ותחילת המאה ה-20 סביב משפחת גרומוב. סבו של דנילה גרומוב עסק בשוד והתעשר מכך. כעת בעודו גוסס, הוא מעביר את הכסף לבנו וחושף את מקורו. הבן, פויטר גרומוב, השקיע ביזמות וגידל את בנו פרוחור להיות יורש ראוי. פרוחור גרומוב מתגלה כאדם תכליתי בעל אופי חזק, מה שמוביל אותו לשיא העושר והשלטון באזור סיביר. עם זאת, נראה כי הרוע שעשה דנילה רודף את כל המשפחה. האומללות במשפחת גרומוב קורים בזה אחר זה. פרוחור, במקור אדם ישר ומוסרי, נתקע בביצה של רוע. הוא לא יכול לעמוד בתהפוכות רגשיות ועבודה קשה ובסופו של דבר משתגע ומשליך את עצמו מצוק לנהר. גאורגי יפיפנצב - פרוחור פטרוביץ' גרומוב ויקטור צ'קרמאריוב - פיוטר דניליץ', אביו של פרוחור אפנסיי קוצ'טקוב - הסבא דנילה ולנטינה ולדימירובה - מריה קירילובנה, אמו של פרוחור ליודמילה צ'ורסינה - אנפיסה פטרובנה קוזירבה פאבל מאחוטין - אנדריי אנדרייביץ' פרוטאסוב, מהנדס ולנטינה איוואנובה - נינה, אשתו של פרוחור ולדימיר ימליאנוב - יאקוב נזארוביץ' 'קופרייאנוב, אביה של נינה זיאידה נבוסטרוייבה - דומנה איוואנובנה, אמה של נינה גיווי טוחאדזה - איברהים אלכסנדר דמיאננקו - איליה סוחאטיך, פקיד ולנטינה טלגיונה - ורוורה, מבשלת יבגני וסניק - פיודור סטפנוביץ' אמברייב, איש ההוצאה לפועל איוואן ריז'וב - האב איפאט דניל נטרבין - קונסטנטין פרקוב ולדימיר בלשוב, חוקר ויקטור שגלוב - פון פפר, קפטן השחקן ולדימיר גוסב החל לגלם את התפקיד הראשי כפרוחור גרומוב, אך עקב רגל שבורה, הבמאי נתן את התפקיד לגאורגי יפיפנצב. "הנהר הקודר", במסד הנתונים הקולנועיים IMDb (באנגלית) "הנהר הקודר", באתר AllMovie (באנגלית) "הנהר הקודר", במסד הנתונים הקולנועיים KinoPoisk (ברוסית) "הנהר הקודר" באתר האנציקלופדיה של הקולנוע הרוסי "«Угрюм-река»". Сайт RUSKINO.RU. נבדק ב-2012-11-04. Ушёл из жизни актёр Владимир Гусев.
גרשון כהן

גרשון דוד כהן (באנגלית: Gerson David Cohen;‏ 26 באוגוסט 1924 – 15 באוגוסט 1991) היה היסטוריון, חוקר תלמוד ורב קונסרבטיבי אמריקאי. פרופסור באוניברסיטת קולומביה ובבית המדרש לרבנים באמריקה, ונשיא בית המדרש לרבנים בשנים 1972–1986. כהן נולד בניו יורק בשנת 1924 למשפחה אורתודוקסית ציונית ממוצא רוסי וסיים את לימודיו בסיטי קולג' של ניו יורק בשנת 1944. במהלך לימודיו היה חבר באחוות הסטודנטים פי בטא קפא. כהן קיבל תואר ראשון, תואר שני וסמיכה לרבנות (1948) מבית המדרש לרבנים באמריקה, שם הנחו אותו אלכסנדר מרכס, שאול ליברמן ואליהו ביקרמן. הוא קיבל את הדוקטורט שלו בשפות שמיות באוניברסיטת קולומביה בשנת 1958, על תזה בנושא "ספר הקבלה" של הראב"ד הראשון. לימים הוציא מהדורה מדעית באנגלית של "ספר הקבלה". כהן שימש כמרצה לסורית ולערבית באוניברסיטת קולומביה, ועם פרישתו של שלום בארון בשנת 1963 מונה לפרופסור חבר להיסטוריה יהודית, וב-1970 לפרופסור מן המניין. ניהל את המכון לחקר היהדות וישראל בקולומביה. במקביל שימש במספר תפקידים בבית המדרש לרבנים. בין השאר היה ספרן (1950–1957), מרצה (1957–1960), "פרופסור משנה" אורח (Assistant Professor, מקביל לדרגת מרצה בכיר בישראל; 1961–1964), פרופסור אורח (1964–1970), ופרופסור להיסטוריה (1970–1991). הוא נבחר לתפקיד נשיא בית המדרש בשנת 1972. כהן ידוע כמי שהסמיך את הרבה הראשונה ביהדות הקונסרבטיבית בשנת 1985. כנשיא בית המדרש לרבנים הוא מינה ועדה מיוחדת לחקר נושא הסמכת נשים לרבנות בשנת 1977. כהן נפטר בניו יורק בשנת 1991. גרשון כהן, באתר Academia.edu גרשון דוד כהן (1924-1991), דף שער בספרייה הלאומית ראובן שיינדלין, ‏גרשון דוד כהן, מדעי היהדות, 1992, באתר Academia.edu Scheindlin, Raymond P. (1992). "Gerson D. Cohen (1924-1991)". Proceedings of the American Academy for Jewish Research. 58: 15–18. ISSN 0065-6798. JSTOR 3622622. "Cohen New JTS Chancellor, President; Mandelbaum Named President Emeritus". Jewish Telegraphic Agency (באנגלית אמריקאית). 1972-05-24. נבדק ב-2020-05-03. Goldman, Ari L. (19 באוגוסט 1991). "Gerson D. Cohen Is Dead at 66; Ex-Chancellor of Jewish Seminary". The New York Times. {{cite news}}: (עזרה)
הנהר הקודר (סדרת טלוויזיה)

הנהר הקודר (ברוסית: Угрюм-река) הוא סדרת טלוויזיה רוסית, המבוססת על הרומן בעל אותו שם מאת ויאצ'סלב שישקוב, שתשודר בשנת 2021 בערוץ הראשון ברוסיה. הסדרה מתרחשת בשלהי המאה ה-19 המאוחרת - תחילת המאה ה-20 בעיר רוסית מחוזית. סבו של גיבור הסרט דנילה גרומוב עסק בשוד והתעשר מכך. על ערש דוויי, הוא מעביר את הכסף לבנו ומספר את סיפור מקורם וכיצד הרוויח אותו. הבן, פיוטר גרומוב, משקיע ביזמות ומגדל את בנו פרוחור. פרוכור הוא אדם בעל מטרה ונחוש, בעל אופי חזק, מה שמוביל אותו להתעשרות שיא וצבירת כוח והשפעה באזור סיביר. עם זאת, נראה שמעשיו הרעים של דנילה רודף את המשפחה והתרחשויות רעות מתרחשות בזו אחר זו. אלכסנדר גורבטוב - פרוחור גרומוב יוליה פרסילד - אנפיסה אלכסנדר באלוייב - פיטר גרומוב העבודה על הסדרה החלה בשנת 2019. הצילומים נערכו בהרי אורל ובמרכז רוסיה. כאשר יוצרי הסדרה הדגישו כי זו לא גרסה מחודשת של הסרט הסובייטי: העלילה תתפתח בצורה אחרת. את הסדרה ביים יורי מורוז. אתר האינטרנט הרשמי של הנהר הקודר (ברוסית) "הנהר הקודר", במסד הנתונים הקולנועיים IMDb (באנגלית) "הנהר הקודר", במסד הנתונים הקולנועיים KinoPoisk (ברוסית) Юлия Пересильд сменила имидж
בי. ג'יי. פן

באדי ג'ו "בי. ג'יי." פן (באנגלית: Buddie Joe "B. J." Penn;‏ נולד ב-2 באפריל 1938) הוא פוליטיקאי אמריקאי, שכיהן כסגן מזכיר הצי של ארצות הברית למתקנים וסביבה בשנים 2005–2009. הוא גם כיהן לזמן קצר, ממרץ ועד מאי 2009 כמזכיר הצי בפועל. בי. ג'יי. פן נולד בפרו, אינדיאנה. הוא למד לתואר ראשון באוניברסיטת פרדו ולתואר שני באוניברסיטת ג'ורג' וושינגטון. בהמשך הוא קיבל תעודה בתחום הבטיחות בחלל מאוניברסיטת דרום קליפורניה ותעודה בביטחון לאומי לפקידי ממשל בכירים מבית הספר לממשל על שם ג'ון פיצג'רלד קנדי של אוניברסיטת הרווארד. הוא גם חבר באחוות אלפא פי אלפא ובעל דרגת Eagle Scout בתנועת הצופים הבנים של אמריקה. פן החל את הקריירה שלו בצי ארצות הברית כטייס ובסופו של דבר צבר 6,500 שעות טיסה ב-16 סוגי כלי טיס שונים. ב-1972 הוא הוכתר כטייס השנה במטוס A-6E אינטרודר. בהמשך הוא פיקד על טייסת הלוחמה האלקטרונית הטקטית VAQ-33 במסגרת קבוצת הסיוע ללוחמה אלקטרונית של הצי, ושימש כקצין גדוד באקדמיה הימית של ארצות הברית (כולל פיקוד על אימוני הקיץ של המתגייסים לאקדמיה בשנת 1983), כקצין אווירייה בנושאת המטוסים "אמריקה" (USS America), כעוזר מיוחד לראש המבצעים הימיים, כמפקד בסיס האוויר של הצי נורת' איילנד וכסגן המפקד של משרד הצי להטמעת טכנולוגיות וסיוע בטיחותי. ב-1995 פרש פן מהצי. הוא הצטרף לתאגיד לורל כאחראי על העסקים הבינלאומיים. עבודתו בחברה התמקדה בלוחמה אלקטרונית מוטסת ובאמצעי הגנה אלקטרונית. ב-1996 מכרה לורל את עסקי מערכות ההגנה האלקטרונית שלה ללוקהיד מרטין, שבמסגרתה היה פן לחבר בצוות פיתוח השווקים במרכז ובמזרח אירופה. ב-1998 הוא עבר לחטיבת האלקטרוניקה הימית ומערכות המעקב של לוקהיד מרטין ועבד בתוכניות מתקדמות. שם הוא התמקד בתפעוליות בינית עבור תוכנית Joint Strike Fighter, בשדרוג הטכנולוגיה שבשימוש מטוסי ה-F-16 פייטינג פלקון, במאמצים לפתח כלי טיס בלתי מאוישים וצוללות בלתי מאוישות ובמערכות השליטה והבקרה C4ISR. באוקטובר 2001 שב פן לצי כאחראי על תיאום צורכי הצי עם הגורמים התעשייתיים שמספקים לו שירותים. במרץ 2005 מונה פן על ידי הנשיא ג'ורג' ווקר בוש כסגן מזכיר הצי למתקנים וסביבה, תפקיד בו הוא שימש עד מרץ 2009. לאחר מכן הוא שימש לתקופה קצרה עד מאי אותה שנה כמזכיר הצי בממשלו הנשיא החדש ברק אובמה. מדיה וקבצים בנושא בי. ג'יי. פן בוויקישיתוף "Navy Secretary Departs Office" (Press release). United States Department of Defense. 2009-03-13. Archived from the original on 9 May 2009. Laura Stegherr, BJ Penn Retires After More than Four Decades of Service, 9/3/2009
באורוסוכוס

באורוסוכוס (שם מדעי: Baurusuchus) הוא סוג של זוחל דמוי-תנין שהתקיים באמריקה הדרומית של הקרטיקון העליון לפני 90 עד 83.5 מיליון שנה. בניגוד לתנינים המודרניים הוא התאים לחיים על הקרקע ולא רק במים. המאובנים שלו התגלו בתצורות אדמנטינה (אנ') שבסאו פאולו, ברזיל והוא נקרא ב-1945 על שם קבוצת באורו (אנ'), שחשפה את מאובניו. סוג זה כלל 3 מינים. זוחל זה הגיע לאורך של 3.5 עד 4 מטרים ולמשקל של מעל 80 ק"ג. הוא היה בעל גולגולת מוזרה שפנתה מעלה והזכירה לסתות כלב. השיניים בלטו מחוץ לפה והיו חלשות יחסית אך מבנה הלסת עזר להיסגר בעוצמה גדולה. תנין זה היה בעל חיים יבשתי לחלוטין והוא כנראה חי בדומה לכוח ענק מקומודו. הוא ניזון מבעלי חיים קטנים להם ארב ותפס אותם בעזרת השיניים המשוננות שלו וכך ניזון מנבלות. מבנה רגליו עזר לו לנוע במהירות וכך להימצא באזורים יבשים כמו המדבר הקדום של ברזיל הקרטיקונית, בה הוא חי לצד דינוזאורים אבליזאוריים טורפים. סוג זה השתייך למשפחה באורוסוכיים שהתקיימו באמריקה הדרומית ובפקיסטן והם היו קרובי התנין סבכוס מהאאוקן. כל אלה היו תנינים בעלי לסתות חזקות והם נעו על היבשה יותר בקלות מאשר במים, כמו התנינים המודרניים. סטרייטיוסוכוס מדיה וקבצים בנושא באורוסוכוס בוויקישיתוף באורוסוכוס, באתר GBIF (באנגלית)
אופל אסטרה K

אופל אסטרה K (בגרמנית: Opel Astra K) היא מכונית משפחתית קטנה קומפקטית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס (עד מרץ 2017), אשר מיוצרת משנת 2015. החל ממרץ 2017, אופל היא בבעלות מלאה של קבוצת PSA הצרפתית. מנוע קדמי. סוג הנעה: הנעה קדמית. סוגי מנוע: מנועי בנזין, מנועי דיזל. סוג הנעה: הנעה קדמית. 5 נוסעים (דגם 5 דלתות הצ'בק). קיבולת מכל דלק - 48 / 55 ליטר. נפח תא מטען: 370 / 1210 ליטר (דגם 5 דלתות האצ'בק). נפח תא מטען: 540 / 1630 ליטר (דגם סטיישן). בשנת 2016 זכה "אופל אסטרה K" / "ווקסהול אסטרה K" בפרס המקום הראשון של מכונית השנה באירופה. באוגוסט 2019 עבר דגם "אופל אסטרה K" מתיחת פנים. 5 דלתות - האצ'בק. 5 דלתות - סטיישן. "אופל אסטרה K", שנת 2019 "אופל אסטרה K", שנת 2015 "אופל אסטרה K" "אופל אסטרה K", שנת 2015 "אופל אסטרה K" דגם "1.4 EDIT ecoFLEX", שנת 2015 - מבט לתא הנהג ן-לוח מחוונים "אופל אסטרה K" דגם "1.6 BiTurbo CDTI ecoFLEX", שנת 2016 - סטיישן "אופל אסטרה K", שנת 2019 - סטיישן "אופל אסטרה K", דגם "1.6 BiTurbo CDTI ecoFLEX", שנת 2016 - סטיישן אופל אופל אסטרה אופל קדט D אופל קדט E אופל קפיטן אופל אדמירל מדיה וקבצים בנושא אופל אסטרה K בוויקישיתוף אופל אסטרה K, סרטון באתר יוטיוב אופל אסטרה K, סרטון באתר יוטיוב אופל אסטרה K, סרטון באתר יוטיוב אופל, האתר הבינלאומי "אופל אסטרה J" - מפרט automobile-catalog.com/model/opel/astra_j ג'נרל מוטורס מוכרת את אופל לקבוצת PSA autoguide.com/auto-news/2017/03/gm-officially-sells-opel-to-france-s-psa-group "אופל אסטרה K" ultimatespecs.com/car-specs/Opel/M8430/Astra-K אופל / ווקסהול אסטרה : מכונית השנה, 2016 caroftheyear.org/winners/2016/index "אופל אסטרה K", מתיחת פנים newcarz.de/2019/07/04/opel-astra-runde-frei-fuer-das-facelift "אופל אסטרה K", שנת 2021 - סטיישן de.motor1.com/news/356899/naechster-opel-astra-kommt-2021
Electrical alternans

Electrical alternans היא תופעה אלקטרוקרדיוגרפית במסגרתה חל שינוי במשרעת של מכלול QRS או בציר החשמלי של הלב, בין פעימה לפעימה. התופעה נפוצה בפתולוגיות בהן קיימים נוזלים בשק הלב (פריקרד), כמו תפליט פריקרדיאלי או טמפונדה לבבית. ההשערה היא כי במקרים אלו היא נגרמת כתוצאה מהתנדנדות של הלב בתוך הפריקרד העמוס נוזלים, מה שגורם לשינוי מיקומו בתוך הפריקרד ובכך לשינוי בציר החשמלי שלו.‏ Electrical alternans המלווה בטכיקרדיה מקשר הגת והפרוזדור (סינוס טכיקרדיה) הוא סימן ספציפי ביותר לקיומו של תפליט פריקרדיאלי משמעותי. חולים הסובלים מטמפונדה לבבית, המלווה בתת-לחץ דם וחוסר יציבות המודינמית, נדרשים לטיפול חירום המכונה פריקרדיוצינטזיס, במסגרתו מנוקר שק הלב לצורך ניקוז הנוזלים ממנו. גורמים אפשריים נוספים ל-Electrical alternans כוללים תסמונת וולף–פרקינסון–וייט והפרעות קצב שונות כמו טכיקרדיה חדרית וטכיקרדיה על-חדרית. קיומן של פעימות מוקדמות ממקור שאינו קשר הגת והפרוזדור (ממקור עלייתי, צמתי, או חדרי), עשוי לגרום אף הוא לשינוי במשרעת של מכלול QRS, זאת בשל שינוי במסלול ההולכה החשמלי מפעימה לפעימה. התופעה עשויה להתרחש גם כתוצאה מגורמים חיצוניים לשריר הלב. נשימה עמוקה עשויה לגרום לשינוי במשרעת של מכלול QRS, בשל הגדלת המרחק שבין הלב לאלקטרודות. כמו כן, פתולוגיות חוץ לבביות כמו חזה אוויר לדוגמה, הגורמות לשינוי במידת המוליכות של הרקמות שסביב הלב, עשויות לגרום גם הן לשינוי במשרעת. ECG Findings in Massive Pericardial Effusion -‏ Life in the Fast Lane Electrical Alternans הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דייוויד צוקר

דייוויד צוקר (באנגלית: David Zucker; נולד ב-16 באוקטובר 1947 במילווקי, ויסקונסין שבארצות הברית) הוא במאי סרטים יהודי-אמריקאי. צוקר ידוע בשיתוף הפעולה ארוך השנים שלו עם אחיו ג'רי וג'ים אברהמס. השלושה החלו בעבודה משותפת במופע קומי, ובהמשך יצרו יחדיו סרטים בהם "סרט מטוגן", "טיסה נעימה", וסודי ביותר!". בין הסרטים שביים צוקר לבדו נמנים "האקדח מת מצחוק: מתוך תיקי מחלק משטרה!", "האקדח מת מצחוק ½2: מהפח אל הפחד", "מת לצעוק 3", "מת לצעוק 4". הז'אנר שעמו הוא מזוהה יותר מכל הוא פרודיה. בין השחקנים שכיכבו בכמה מסרטיו נמנים לזלי נילסן, צ'ארלי שין ואנה פאריס. בשנת 2019 שימש צוקר כיועץ אמנותי בסרט "המוסד" של הבמאי אלון גור אריה בו ואף הגיע לישראל להשתתף בחזרות ובצילומים. דייוויד צוקר נשוי לדניאלה צוקר ולהם שני ילדים. ג'ים אברהמס ג'רי צוקר דייוויד צוקר, ברשת החברתית פייסבוק דייוויד צוקר, ברשת החברתית אקס (טוויטר) דייוויד צוקר, ברשת החברתית אינסטגרם דייוויד צוקר, במסד הנתונים הקולנועיים IMDb (באנגלית) דייוויד צוקר, באתר AllMovie (באנגלית) דייוויד צוקר, באתר Box Office Mojo (באנגלית) דייוויד צוקר, במסד הנתונים הקולנועיים KinoPoisk (ברוסית) דייוויד צוקר, באתר Discogs (באנגלית) יניר דקל, דיוויד צוקר: "בהוליווד לא מתנהגים הכי יפה", באתר ynet, 11 באפריל 2013 עידו רוזן, מלך הפרודיות: הבמאי של "טיסה נעימה" במסר חשוב לסאטיריקן המתחיל, באתר רשת, 11 בספטמבר 2017 אבנר שביט‏, אובמה, או.ג'יי סימפסון והגאונות הנצחית של "טיסה נעימה": ריאיון עם דיוויד צוקר, באתר וואלה, 14 בספטמבר 2017 יעל שוב, ‏מה הופך בדיחה לטובה? דיוויד צוקר האגדי מסביר, באתר "Time Out ישראל", 30 ביוני 2019 יאיר רוה, ריאיון עם דייוויד צוקר ב"רדיו הקצה", 19 בספטמבר 2017 חנה בראון, ON THE SET WITH DAVID ZUCKER IN THE HOLY CITY - ראיון על סט צילומי "המוסד", באתר הג'רוזלם פוסט, 6 בפברואר 2018
Audio (שיר)

Audio (בעברית: שמע) הוא סינגל שהוקלט על ידי הלהקת פופ LSD, מתוך אלבום הבכורה שלה, LSD. השיר יצא לאור ב-10 במאי 2018, כסינגל שני מתוך האלבום על ידי חברת תקליטים קולומביה רקורדס. את הקליפ של השיר ביים ארנסט דזומילה. הקליפ נפתח בכך שדיפלו רכש מכונית BMW 8 משומשת ומוצא קלטת של ההרכב בארגז הכפפות. כשהוא מפעיל את הקלטת במערכת, הקליפ משתנה לבחורה צעירה שהולכת הביתה מבית הספר, אשר נתקלת בלון הליום בצורת הראש של סיה שצף באוויר. הילדה לוקחת איתה את הבלון לחניון, שם היא מתחילה לרקוד עם עוד אנשים שנמצאים בחניון ברגע שמקהלת "האודיו" נופלת. הקליפ משלב אנימציות נוספות הממלאות את הנוף כאשר דיפלו נוסע במהירות באפיק נהר לוס אנג'לס ולברינת משוטט בעיר הריקה. דיפלו - הפקה, תכנות לאברינת׳ - ייצור, הנדסה, תכנות קינג הנרי - הפקה, תכנות ג'וניור בלנדר - תכנות, ייצור משותף גוסטב רודמן - הפקה מני מרוקין - הנדסת מיקס כריס גאלנד - הנדסת מיקס רנדי מריל - הנדסת מאסטר בארט שודל - הנדסה רובין פלורנט - סיוע הנדסי סקוט דמרמייס - סיוע הנדסי מידע על היצירה "Audio" באתר מיוזיק בריינז סרטון השיר "Audio" באתר יוטיוב ג'וניור בלנדר, סיה, קינג הנרי, דיפלו, לאברינת' Blistein, Jon (10 במאי 2018). "Diplo, Sia, Labrinth Supergroup Unveil New Song, 'Audio'". Rolling Stone. נבדק ב-10 במאי 2018. {{cite news}}: (עזרה)
תסביח

תסביח (בערבית: تَسْبِيح) הוא מושג אסלאמי, שמתאר צורה של זיקר, שמתבססת על שינון של משפטים בשבחו של אללה, ובעיקר חזרה על המשפט "סובחאן אללה" (سُبْحَانَ ٱللَّٰهِ) שמשמעותו היא "ישתבח אללה". הדבר נפוץ מאוד בקרב הסופים. מדיה וקבצים בנושא תסביח בוויקישיתוף Tasbih - Wikipedia, WordDisk ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.